kardosdrur/scandi-wiki huggingface dataset:
KevJumba

Kevin Wu (kinesisk 吴凯文) (født 12. juni 1990) er en kinesisk-amerikansk og Taiwanesisk-amerikansk komiker og YouTube kendis som er mest kendt for hans YouTube-kanal KevJumba, som i august 2012 var den fjortende mest abonnérede på YouTube. Kevin har desuden youtube-kanalen Jumbafund. I 2010 var Kevin og hans far (Michael Wu) med i den syttende sæson af The Amazing Race hvor de kom på syvendepladsen.

Kevins YouTube videoer 
Kevin Wu er kendt for hans humoristiske videoer på YouTube. Da Kevins video I Have to Deal With Stereotypes var på YouTubes forside begyndte hans visninger at stige markant. I hans video I Love My Dad var hans far PapaJumba (Michael Wu) med. Efterfølgende var med i en række af hans videoer, og optræder stadigvæk i få videoer i dag. I juni 2010 havde Kevin Wu mere end 2 millioner abonnenter og mere end 25 millioner kanal-visninger og på det tidspunkt havde hans videoer sammenlagt 91,9 millioner visninger.
Den 29. maj 2008 var Kevin Wu en af tre Øst-Asiatere under 21 som var med i YouTubes top 5 mest abonnérede youtubere. Kevin Wus videoer har modtaget svar fra Ella Koon, Jessica Alba og Baron Davis. 
Yao Ming og Jeremy Lin har desuden optrådt i Kevins videoer.

Cartoon Network 
Kevin Wu er i øjeblikket med i Cartoon Network's Flicks. Han er den anden internetsensation der optæder i Cartoon Network. Den anden er Annoying Orange. Fred Figglehorn og Ryan Higa (nigahiga) har optrådt på Cartoon Networks rival-kanal Nickelodeon.

YTF 
I 2011 begyndte Kevin Wu at lave videoer i YTF sammen med en række af andre kendte YouTubere. Gruppen havde deres første koncert d. 9. oktober 2011 i Honolulu på Hawaii.

JumbaFund 
JumbaFund er Kevin Wu's anden YouTube-kanal hvor pengene han tjener på videoerne går til velgørenhed. Han har fået en skole i Kenya opkaldt efter sig Jumba Lenana Academy

Eksterne henvisninger 

 

Komikere fra USA
Skuespillere fra USA
Sangere fra USA
Nyt Demokrati

Nyt Demokrati (, NΔ eller Néa Dimokratía, ND, bogstaveligt Ny Republik) et græsk centrum-højre parti, der blev stiftet i 1974 af Konstantinos Karamanlis.

Mellem 1977 og 2012 var Nyt Demokrati og det socialdemokratiske PASOK skiftevis landets største parti. Ved valget den 17. november 1974 fik partiet 54,4 procent af stemmerne. Ved de efterfølgende valg frem til 2007 fik partiet mellem 35 og 47 procent. I 2009 var 33,5 procent, mens partiet fik 18,9 procent ved valget i maj 2012.

Ved valget i juni 2012 fik Nyt Demokrati 1.825.609 stemmer, dette svarer til 29,66 procent, og det gav 129 mandater

Valgresultater

Grækenlands parlament

Europa-Parlamentet 

B 2004 results are compared to the combined totals for ND and POLAN totals in the 1999 election.

Partiets ledere

Referencer 

Politiske partier i Grækenland
Konservative partier
Etableret i 1974
Partier repræsenteret i Europa-Parlamentet
The Tossers

The Tossers er et keltisk punk band fra Chicago, Illinois. Bandet har optrådt siden 1993.

De har turneret med Murphy's Law, Streetlight Manifesto, Catch 22, Dropkick Murphys, Reverend Horton Heat, Flogging Molly, Street Dogs, Clutch, Sick of it All & Mastodon.
I 2007 var de opvarmningsband for The Pogues i New York til Skt. Patricks dag.

Deres seneste album kaldet On a Fine Spring Evening blev udgivet 28. oktober 2008.

Medlemmer 
 Tony Duggins – vokal og mandolin
 Aaron Duggins – tinwhistle
 Mike Pawula – guitar
 Rebecca Manthe – violin
 Bones – trommer

Diskografi

Studiealbums 
 1994 The Pint of No Return (1994)
 1996 We'll Never Be Sober Again
 1998 The Tossers/The Arrivals (dobbelt single)
 2000 Long Dim Road
 2001 Citizen Fish/The Tossers (dobbelt single)
 2001 The First League Out From Land (EP)
 2001 Communication & Conviction: Last Seven Years
 2003 Purgatory
 2004 Live at The Metro 18 November 2004 (eMusic digitalt album)
 2005 The Valley of the Shadow of Death
 2007 Agony
 2008 Gloatin' and Showboatin': Live on St. Patrick's Day (CD/DVD)
 2008 On a Fine Spring Evening
 The Emerald City (2013) Victory Records
 Smash the Windows (2017)

Opsamlingsalbums 
 2000 Magnetic Curses: A Chicago Punk Rock Compilation sammen med The Crutch
 2002 Love & Rebellion: A Thick Records Sampler sammen med The Pub
 2003 OIL: Chicago Punk Refined sammen med Teehan's

Referencer 

Musikgrupper fra USA
Musikgrupper fra 1993
PASOK

PASOK (græsk: ΠΑΣΟΚ, eller PA.SO.K.), forkortelse for Panellinio Sosialistiko Kinima (dansk: Den panhellenske socialistiske bevægelse), er et socialdemokratisk parti i Grækenland. 

Partiet blev stiftet i 1974 af Andreas Papandreou. Partiet er en fortsættelse af Den panhellenske frihedsbevægelse (PAK), som Andreas Papandreou startede, da han var i eksil i 1968.

Valgresultater 

Ved valget den 17. november 1974 fik partiet 13,5 procent af stemmerne og blev dermed det tredje største parti. 

Ved valget i 1977 fik partiet 25,3 procent af stemmerne og blev det næststørste parti, kun overgået af Nyt Demokrati, der fik 41,8 procent. Ved valgene frem til 2009 var PASOK og Nyt Demokrati skiftevis landets største parti. 

Ved valget i maj 2012 fik PASOK kun 13,2 procent af stemmerne. Dermed blev partiet igen – som i 1974 – det tredjestørste parti. 
 
Ved valget i juni 2012 fik PASOK 755.832 stemmer, dette svarer til 12,28 procent, og det gav 33 mandater. Dermed var PASOK stadig landets tredjestørste parti. 

Ved valget i januar 2015 fik PASOK 289.482 stemmer, dette svarer til 4,7 procent, og det gav 13 mandater. Dermed var PASOK landets syvendestørste parti.

I september 2015 fik PASOK og deres allierede i DIMAR i alt 341.390 stemmer. Dette svarer 6,28 procent, og de to partier fik samlet 17 mandater.

Partiets ledere 
 1974-1996: Andreas Papandreou, statsminister.
 1996-2004: Kostas Simitis, statsminister. 
 2004-2012: Georgios Andrea Papandreou, statsminister.
 2012-2015: Evangelos Venizelos
 2015-2021: Fofi Gennimata 
 2021-nu: Nikos Androulakis

Politiske partier i Grækenland
Socialdemokratiske partier
Etableret i 1974
Keltisk punk

Keltisk punk er en musikgenre der blander elementer fra punk-rock og traditionel keltisk musik. Genren opstod i 1980'erne hvor især The Pogues prægede den. Bandet spillede punk i London men fejrede deres irske rødder ved at give deres sange et islæt af keltisk musik.

Bands der spiller keltisk punk spiller ofte coverversioner af traditionel irske folkemusik og politiske sange ligesom de spiller egne kompositioner.
Selvom det irske folks situation ofte et tema i keltisk punk betragtes det ikke overordnet som en politisk genre.

Andre temaer er Irland, Skotland, irsk uafhængighed, skotsk uafhængighed, det irske og skotske folk, drikfældighed og stolthed over arbejderklassen.

Bands
Dropkick Murphys
Flogging Molly
The Pogues
The Tossers

Se også 
 Liste over folkrock-kunstnere

Punk
La Côte Radieuse (kanton)

La Côte Radieuse var en fransk kanton fra 1982 til 2015 beliggende i departementet Pyrénées-Orientales i regionen Languedoc-Roussillon. Kantonen blev nedlagt i forbindelse med en reform, der reducerede antallet af kantoner i Frankrig. Kantonens kommuner indgår nu i de nye kantoner La Côte Sableuse og La Plaine d'Illibéris.

La Côte Radieuse bestod i 2015 af 4 kommuner :
 Saint-Cyprien (hovedby)
 Saleilles
 Alénya
 Latour-Bas-Elne

Historie 
Kantonen blev 25. januar 1982 udskilt fra Perpignan-III. Fra starten af omfattede den også kommunerne Cabestany og Canet-en-Roussillon-Saint-Nazaire (hovedby). Cabestany blev 31. januar 1985 igen tilknyttet Perpignan-III og 21. februar 1997 blev Canet-en-Roussillon og Saint-Nazaire, som nu var blevet delt, overført til den nyoprettede kanton Canet-en-Roussillon.

Kilder 

Kantoner i Pyrénées-Orientales
Kongelige paladser i Abomey

Abomey er en by i Benin, Vestafrika, med ca 65.000 indbyggere. Byen var hovedstad i det tidligere kongedømme Dahomey, som blev etableret ca. 1625 og ophørte da det i 1894 blev indlemmet i Fransk Vestafrika. Kongepaladserne i Abomey, som nu er et verdensarvssted er en gruppe bygninger af jord og lejre, bygget af Fon-folket fra ca. 1650 til 1880. Paladserne regnes blandt de fineste kulturminder i Vestafrika.

Byen var indhegnet af en lervold med en omkreds på ca. 9,5 km, med seks porte, og beskyttet af en 1,5 dyb grøft fyldt med tornede akasier, som er almindeligt  brugt i befæstninger i Vestafrika. Indenfor murene fandtes flere landsbyer, jorder, flere paladser, en markedsplads og militærforlægninger. I dag findes kun to af paladserne, med i alt 18 bygninger: paladserne efter kongerne Ghezo (1818–1858) og Glele (1858–1889). Meget af kongerigets magt og rigdom kom fra slavehandel; man solgte sine krigsfanger til europæiske opkøbere som sejlede dem over Atlanterhavet.

I UNESCOs begrundelse for verdensarvstatus hedder det at
Fra 1625 til 1900 regerede tolv konger efter hinanden i det mægtige kongedømme Dahomey. Med en undtagelse, kong Akaba, opførte de alle deres palads indenfor det samme murindhegnede område, i stil med forgængernes byggeskik hvad angår areal og teknikker. Kongepaladserne i Abomey er et unikt mindesmærke om dette tabte kongerige.

Da Dahomeys sidste konge, Behanzin, i november 1892 blev besejret af franske koloni- og okkupationsstyrker, satte han ild på byen, og flygtede nordover i landet. De franske kolonimyndigheder genopbyggede byen , og anlagde en jernbane som forbandt den med kysten.

Siden 1993 har 56 af reliefferne som i sin tid dekorerede væggene i kong Glèlès'' palads blevet tilbageført til sin oprindelige status. Reliefferne fortæller, i et stiliseret formsprog, Fonfolkets historie.

Eksterne kilder og henvisninger

UNESCO assessment of threats to the site, after tornado damage in 1984.
Historical Museum of Abomey 

Byer i Benin
Verdensarvsområder i Afrika
Sjælsø Rundt

Sjælsø Rundt er Danmarks største og ældste motionscykelløb, der finder sted årligt omkring Sjælsø i Nordsjælland. Cykelløbet har cirka 8.000 deltagere, som kan vælge mellem distancer på 33 km, 50 km eller 128 km. Ruterne udgår alle fra Hørsholm midtpunkt ved Hørsholm kirke

Løbet blev afholdt første gang i 1970 og blev etableret af Berlingske Tidende. Fra 2004 blev det arrangeret af Danmarks Cykle Unions Distrikt Sjælland. Efter en pause i 2008 har løbet siden 2009 været arrangeret af Veggerby Sport & Kultur.

Eksterne henvisninger
 Sjælsø Rundts hjemmeside

Referencer 

Etableret i 1970
Cykelløb i Danmark
Danmarks Tekniske Universitet
Oceania Nations Cup 2006

Oceania Handball Nations Cup 2006, var det andet officielle oceaniske håndboldmesterskab for herrer. Det blev afholdt fra den 25.-27. maj, 2006 i Australien. Alle kampene blev spillet i Sydney Olympic Park Sports Centre. Fire hold deltog i turneringen , ,  og . Turneringen blev spillet i robin-systemet hvor anden og tredje runde, foregik i en kamp på den samme dag.  fik en pris for bedste sportsånd under turneringen.

Gruppe

Kampe

Placeringer

Eksterne henvisninger 
 Uofficiel hjemmeside 
 Turneringen hos todor66.com 

Håndbold i 2006
2006
Håndbold i Australien
Sport i Sydney
Allsång på Skansen

Allsång på Skansen ("Alsang på Skansen") er en alsangskoncert der er holdt ved Sollidensscenen i Skansen i Stockholm, Sverige hver sommer. Siden 3. august 1979 er programmet sendt på Sveriges Television og har blevet sendt næsten hver sommer (hver sommer siden 1990), og er sendt hver tirsdag kl. 20–21.

I koncerten synger publikummet kendte svenske sanger sammen med alsangens gæstesangere, der også synger sine sange.

Sven Lilja startede alsangstraditionen i 1935.

Først kom generelt bare ældre personer til alsangen men først da Lasse Berghagen blev leder kom også yngre personer. Berghagen fornyede programmet så at det blev meget mere populær end nogensinde.

Signaturmelodien var først Sjung med, sjung med, per television, så blir vi enad nation, men byttes ud til den nåværende sangen Stockholm i mitt hjärta, skrevet af Lasse Berghagen, i 1994 da Berghagen blev leder.

Programledere 
 Sven Lilja (1935–1950)
 Egon Kjerrman (1957–1966)
 Bosse Larsson (1974–1993)
 Lasse Berghagen (1994–2003)
 Anders Lundin ((2003–)2004–2010)
 Måns Zelmerlöw (2011–2013)
 Petra Marklund (2014–2015)
 Sanna Nielsen (2016-2022)

Referencer

Eksterne henvisninger 

 Officiel webside (Sveriges Television)
 "Allsång på Skansen" på Skansens webside 
 Officiel webside
 

Sang
Tv-serier fra Sverige
Musik fra Sverige
Stockholm
Etableret i 1935
Tv-programmer fra Sveriges Television
1. division 1978 (fodbold)

1. division 1978 var den 34. sæson af 1. division siden turneringens oprettelse i 1946. Turneringen blev administreret af DBU.

Vejle Boldklub vandt deres 4. mesterskab.

Tabel 

Sæsoner i 1. division (fodbold)
Fodbold i 1978
Jupiler Pro League 2011-12

Jupiler Pro League 2011-12 var den 109. udgave af det belgiske mesterskab i fodbold.

Tabel

Slutspil

Europa League Playoff 
Gruppe A indeholder holdene som sluttede på 7, 9, 12 og 14 pladsen. Holdene som sluttede 8, 10, 11 og 13 er placeret i gruppe B.

Gruppe A

Gruppe B

Europa League playoff finale 
Vinderen af finalen vil blive givet adgang til anden kvalifikationsrunde i UEFA Europa League 2012-13.

Cercle Brugge vinder 4–2 samlet.

Målscorer 
Kilder: sporza.be  og Sport.be '' 

Fodbold i Belgien
Lasse Berghagen

Lars Nils ("Lasse") Berghagen (født 13. maj 1945 i Enskede, Stockholm, død 19. oktober 2023) var en kendt svensk sanger og sangskriver. Han var gift med Lill-Babs 1965–68 og blev far til Malin Berghagen.

Berghagens første plade blev udgivet i 1965. Han deltog i Melodifestivalen 1974 med sangen Min kärlekssång till dig og kom på andenpladsen. I Melodifestivalen 1975 vandt han med sangen Jennie, Jennie.

Berghagen ledede TV-programmet Allsång på Skansen 1994–2003 og fornyede programmet så at det blev mere populært end nogensinde.

Diskografi (udvalg)

Sange 
 Stockholm i mitt hjärta
 En kväll i juni
 Sträck ut din hand
 Teddybjörnen Fredriksson
 Ding Dong
 Farväl till sommaren
 Till Stockholms skärgård
 Håll igång i skogen

Album 
 1969 – Lars Berghagen
 1972 – Min värld i toner
 1976 – Jag ville bli någon
 1977 – Tacka vet jag logdans
 1978 – Det är jul
 1980 – Tillsammans igen
 1983 – Dagboksblad
 1988 – Nära till naturen
 1991 – På begäran
 1995 – Sträck ut din hand
 1997 – Inte bara drömmar
 1999 – Till sommaren och dig
 2001 – Det bästa med Lasse Berghagen (4-disk box)
 2002 – Stockholm, mina drömmars stad
 2003 – Lasses favoriter från "Allsång på Skansen" (3-disk box)
 2004 – Lars Berghagen 20 klassiker
 2004 – Jul i vårt hus
 2009 – Lasse Berghagen och Sveriges Radios Symfoniorkester
 2011 – Bara lite längtan

Referencer

Eksterne henvisninger 

 Officiel webside
 

Sangere fra Sverige
Sangskrivere fra Sverige
Deltagere ved Eurovision Song Contest 1975
Personer fra Stockholm
Svensksprogede forfattere fra Sverige
Sveriges Eurovision Song Contest-deltagere
Svenskere i 1900-tallet
Svenskere i 2000-tallet
Ilhan Usmanbas

Ilhan Usmanbas (født 23. oktober 1921 i Istanbul, Tyrkiet) er en tyrkisk komponist og cellist. 

Usmanbas studerede cello i sin ungdom, og slog over til at studere komposition senere på Ankara´s musikkonservatorium under bl.a. Ahmed Saygun og Ulvi Cemal Erkin. 

Han fik i 1952 et stipendium, og tog til USA, hvor han studerede med mange af den moderne klassiske musiks pionerer. 

Usmanbas har komponeret omkring 120 værker, bl.a. tre symfonier og orkesterværker i mange forskellige stilretninge, lige fra seriel til tolvtone stil.

Udvalgte værker 

 Symfoni nr. 1 (1948 rev. 1978) - for orkester
 Symfoni nr. 2 (1950) - for strygere
 Symfoni nr. 3 (1979-1980) - for orkester
 Violinkoncert (1947) - for violin og orkester

Kilde 
 om Ilhan Usmanbas

Komponister fra Tyrkiet
Klassiske komponister fra det 20. århundrede
Cellister
Personer fra Istanbul
Hundredårige
Stockholm i mitt hjärta

"Stockholm i mitt hjärta" er en svensk visepopsang af Lasse Berghagen. Berghagen skrev sangen fordi Ulf Adelsohn ønskede en ny sang om Stockholm da han blev landshøvding for Stockholms län i 1992.

Berghagen sang sangen i Svensktoppen den 7. august 1993 og kom på tiende pladsen. Sangen findes på hans album Sträck ut din hand (1995) og Stockholm, mina drömmars stad.

Siden Berghagen blev leder af Allsång på Skansen i 1994 har sangen været programmets signaturmelodi.

Referencer 

Sange fra 1992
Sange skrevet af Lasse Berghagen
Mitt hjærta
Muammer Sun

Muammer Sun (født 15. oktober 1932 i Yenice - død 16. januar 2021 i Ankara, Tyrkiet) var en tyrkisk komponist.

Sun hørte til Tyrkiets betydningsfulde nyere komponister. Han studerede fra 1953-1960 på Ankaras Musikkonservatorium hos Ahmed Saygun. Han har primært skrevet i moderne stil med påvirkning fra tyrkisk folklore.

Han underviste på Ankaras, Izmir og Istanbuls musikalske skoler og komponerede orkesterværker.

Kilde 
 Om Muammer Sun

Komponister fra Tyrkiet
Klassiske komponister fra det 20. århundrede
Lærere
Personer fra Ankara
Soho Mint

Soho Mint var en møntfabrik, som blev startet af Matthew Boulton i 1788 ved hans Soho Manufactory i Handsworth, West Midlands, England. Møntfabrikken rummede 8 dampdrevne møntpresser, som kunne slå mellem 70 og 84 mønter i minuttet.

Udover britiske kobbermønter, blev der slået sølvmønter for nogle af kolonierne og forskellige medaljer og poletter.

I 1797 blev den første og eneste 2 pennymønt i kobber fremstillet på møntfabrikken. Fabrikken fremstillede også 1 pennymønter, som kom til at danne norm for pennymønter helt frem til møntreformen i 1971.

Efter lukningen af Soho Mint blev nogle af maskinerne i 1850 købt på auktion af den nye Birmingham Mint under Ralph Heaton II.

References

Eksterne kilder 
 
 Britain's Cartwheel Coinage of 1797
 British Coins – Gratis information om britiske mønter.
 sohomint.info  En webside om Matthew Boulton, hans møntfabrik og dens produkter

Etableret i 1788
Ophørt i 1842
Fremstillingsvirksomheder fra Storbritannien
Penge
Bundesliga 2007–08 (Østrig)

Bundesliga 2010-11 i Østrig var den 96. udgave af det østrigske mesterskab i fodbold.

Tabel

Målscorer 

Fodbold i 2008
Fodbold i Østrig
Munk (efternavn)

Munk er et efternavn, der også findes i varianterne Munck og Munch. I 2017 bærer 6039 personer i Danmark et af disse navne.

Kendte personer med navnet 
 Andreas Munch (18111884), norsk forfatter.
 Arne Munch-Petersen (19041940), dansk politiker (DKP).
 Birger Munk Olsen (født 1935), dansk middelalderfilolog.
 Charlotte Munck (18761932), dansk sygeplejerske.
 Charlotte Munck (født 1969), dansk skuespiller.
 Christen Hansen Munk (15201579), dansk lensherre og statholder i Norge.
 Ebbe Munck (19051974), dansk modstandsmand og diplomat.
 Edvard Munch (18631944), norsk maler.
 Gustaf Munch-Petersen (19121938), dansk forfatter og maler.
 Henning Munk Jensen (født 1947), dansk fodboldspiller.
 Jens Munk (15791628), dansk søofficer.
 Jørgen Munk Plum (19252011), dansk atletikudøver.
 Kaj Munk (18981944), dansk præst og forfatter.
 Kirsten Munk (15981658), dansk grevinde og Christian 4.'s elskerinde.
 Knud Munk (19362016), dansk arkitekt.
 Lars Munck (født 1976), dansk illustrator.
 Ludvig Munk (15371602), dansk hofmarskal.
 Mette Munk Plum (født 1956), dansk skuespiller.
 Mikkel Munch-Fals (født 1972), dansk filminstruktør.
 Mikkel Harder Munck-Hansen (født 1967), dansk skuespiller og instruktør.
 Niels Munck (19021978), dansk civilingeniør og direktør.
 Niels Munk Plum (19111986), dansk civilingeniør, forfatter og modstandsmand.
 Peder Munk (15341623), dansk søofficer og rigsmarsk.
 Peter Munch (18701948), dansk politiker og minister (Rad.).
 Salomon Munk (18031867), tysk orientalist.
 Sigvard Munk (18911983), dansk politiker og borgmester (Soc.).
 Susanne Munk Wilbek (født 1967), dansk håndboldspiller.
 Troels Munk (19252016), dansk skuespiller.
 Troels II Munk (født 1944), dansk skuespiller.

Se også 
 Jens Munk Island, ø i Canada opkaldt efter Jens Munk.

Referencer 

Efternavne
Erik Ponti

Erik Ponti er en fiktiv person, som optræder hyppigt i Jan Guillous romaner. Han blev første gang introduceret i bogen Den store åbenbaring fra 1974. Han fik så hovedrollen syv år senere i romanen Ondskaben, hvor man følger Pontis tid på den fiktive kostskole Stjärnsberg (som ifølge Guillou er identisk med virkelighedens Solbacka, som Guillou gik på).

Ponti optræder igen i centrale roller i de delvist forbundne Tyvenes marked (2004), Fjenden i os selv (2007), Men ikke hvis det gælder din datter (2008), Ægte amerikanske cowboybukser (2016) og Den anden dødssynd (2019). De foregår mange år efter at Ponti forlod Stjärnsberg, og i mellemtiden er han blevet uddannet som journalist og arbejder på radioprogrammet Dagens Eko. I de tre bøger optræder også Pontis gamle værelseskammerat fra Stjärnsberg, Pierre Tanguy. 
 
Det har ofte været påstået at Erik Ponti skulle afspejle Jan Guillou selv, men Guillou har flere gange benægtet dette. Der er dog mange sammenfald mellem de to, fx påtager Ponti sig i slutningen af Men ikke hvis det gælder din datter at skrive agenten Carl Hamiltons historie i ti bind. Det har Guillou faktisk allerede gjort.
 
Foruden i Guillous egne bøger optræder Erik Ponti i en roman af Liza Marklund og i en tv-serie som Guillou har skrevet sammen med Leif G.W. Persson.

Optrædender
Erik Ponti optræder i følgende værker af Guillou:

 Den store åbenbaring (1974)
 Ondskaben (1981)
 Coq rouge (1986)
 En borger hævet over enhver mistanke (1995)
 Tyvenes marked (2004)
 Fjenden i os selv (2007)
 Men ikke hvis det gælder din datter (2008)
 Ægte amerikanske cowboybukser (2016)
 1968 (2017)
Dem der dræber drømme sover aldrig (2018)
Den anden dødssynd (2019)

Referencer

Fiktive personer fra Sverige
Henrik Reuterdahl

Henrik Reuterdahl (født 10. september 1795 i Malmö, død 28. juni 1870 i Uppsala) var en svensk ærkebiskop

Reuterdahl blev 1811 student i Lund, 1817 filosofie magister, 1817 docent i Lund, 1824 
extraordinarie og 1833 ordinarie teologie adjunkt, 1830 dr. theol., 1844 professor i teologi, 1845 domprovst i Lund, 1852 statsråd og chef for Ecklesiastikdepartementet, 1855 biskop i Lund, 1856 ærkebiskop i Upsala. Reuterdahl deltog som repræsentant for gejstligheden i Lunds Stift i flere rigsdagssamlinger og var, som ærkebiskop, gejstlighedens selvskrevne talsmand på fire rigsdage, hvoriblandt rigsdagen 1865, da stænderrepræsentationen afskaffedes. Han indtrådte 1852 i det svenske Akademi.

Reuterdahl var Schleiermachers første elev af betydning i Sverige, og han fremtrådte som sådan først og fremmest i de artikler, han offentliggjorde i "Theologisk Kvartalsskrift", hvilket han i forening med J.H. Thomander — senere hans efterfølger som biskop i Lund — udgav 1828—32 og 1836—40, samt endvidere i den Inledning till teologien, som udkom 1837 og længe benyttedes 
som lærebog ved universiteterne i Sverige.

Reuterdahls væsentlige videnskabelige virksomhed falder på kirkehistoriens område. Hans hovedarbejde er Svenska kyrkans historia (indtil 1533), som udgaves i 4 dele 1838—66. Dette værk udmærker sig ved en grundig forskning, streng kildekritik og objektiv fremstilling, hvorfor det indtager en meget høj plads i den svenske historiske litteratur, om end dets tørre stil ikke gør det til nogen let læsning.

Reuterdahls memoirer, deponerede i Lunds Universitetsbibliotek, åbnedes 1920 og blev udgivet samme år under titel Ärkebiskop Henrik Reuterdahls memoarer; de er ikke blot betydningsfulde for kendskabet til Reuterdahls udviklingsgang, men også meget oplysende med hensyn til hele den samtidige kirkelige og politiske historie.

Kilder 
 

Prästeståndets talmän
Svenske ærkebiskopper
Biskopper over Lund Stift
Biskopper fra Sverige
Teologer fra Sverige
Kirkehistorikere
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Personer fra Malmø
Medlemmer af Svenska Akademien
Undervisningsministre fra Sverige
Kirkeministre fra Sverige
Kultusministre fra Sverige
Salmonsens
Hinrichsen

Hinrichsen:
 Anke Spoorendonk, née Hinrichsen (1947, Bustrup)
 Niels Hinrichsen (* 1942), en dansk skuespiller
 Silke Hinrichsen (1957  2012), en dansk-sydslesvigsk politiker
Henrichsen

Henrichsen er et efternavn, der henviser til blandt andre:

 Børge Roger-Henrichsen
 Christian Herman Helverskov (Helverskou), født Henrichsen
 Christian Severin Henrichsen
 Edgar Henrichsen
 Erich Henrichsen
 Henrich Henrichsen Beck
 Henrich Henrichsen Hielmstierne
 Martin Vahl Henrichsen
 Roger Henrichsen
 Rudolph Johannes Frederik Henrichsen